26.08.2022
Аԥсны Аҳәынҭқарра Ахада Аслан Бжьаниа нанҳәамза 26 рзы Ахьӡ-Аԥша апарк аҟны Апсны Аџьынџьтәылатә еибашьраан иҭахаз рбаҟа амҵан ашәҭшьҭаҵара иазкыз аусмҩаԥгатә далахәын.
Аусмҩаԥгатә иалахәын Аԥсны иҟоу Урыстәыла Ацҳаражәҳәаҩ Михаил Шургалин, Аԥсны иҟоу Алада Уаԥстәыла Ацҳаражәҳәаҩ Олег Боциев, Ахада Иадминистрациа Анапхгаҩы Џьансыхә Нанба, Иреиҳаӡоу аӡбара Ахантәаҩы Саида Быҭәба, Ашәарҭадара Ахеилак амаӡаныҟәгаҩ Сергеи Шамба, Ахада Иадминистрациа Анапхгаҩы ихаҭыԥуаҩ Зураб Қаџьаиа, Аиҳабыра алахәцәа, ауаажәларра.
Анаҩс, Аԥсны Ахада Алада Ешыра Актәи Ахада Владислав Арӡынба ибаҟа даҭааит, уи ашьҭахь Аҩбатәи Ахада Сергеи Багаԥшь иқыҭа Џьгьарда иҟоу ибаҟа амҵан ашәҭқәа шьҭеиҵеит.